|  |  |
| --- | --- |
| 29.12.2016. | Nr.15/5 |

**SADZĪVES ATKRITUMU APSAIMNIEKOŠANAS MAKSA**

**JELGAVAS PILSĒTĀ**

(ziņo I.Škutāne)

 **Atklāti balsojot: PAR – 13** (A.Rāviņš, I.Jakovels, S.Stoļarovs, V.Grigorjevs, J.Bacāns, V.Ļevčenoks, R.Vectirāne, M.Buškevics, A.Garančs, D.Olte, A.Rublis, A.Tomašūns, J.Strods), **PRET-** nav, **ATTURAS** – nav,

Saskaņā ar likuma ”Par pašvaldībām” 21.panta pirmās daļas 14.punkta „e” un ”g” apakšpunktu, Atkritumu apsaimniekošanas likuma 39.panta pirmo daļu, Dabas resursu nodokļa likuma 4.panta pirmās daļas 3.punktu un minētā likuma 3.pielikumu, Sabiedrisko pakalpojumu regulēšanas komisijas padomes 2015.gada 10.decembra lēmumu Nr.1/23 “Sadzīves atkritumu apglabāšanas pakalpojuma tarifa aprēķināšanas metodika”, pamatojoties uz Jelgavas domes 2006.gada 24.augusta lēmumu Nr.13/19 ”Par sadzīves atkritumu normatīvā daudzuma apstiprināšanu”, Jelgavas pilsētas pašvaldības 2015.gada 12.novembra saistošajiem noteikumiem Nr.15-18 “Sadzīves atkritumu apsaimniekošana Jelgavas pilsētas administratīvajā teritorijā”, 2004.gada 1.novembra līgumu Nr.04-823 ”Par atkritumu apsaimniekošanu Jelgavas pilsētā”, kas noslēgts starp Jelgavas domi un SIA ”Jelgavas komunālie pakalpojumi”, SIA ”Jelgavas komunālie pakalpojumi” 2016.gada 11.novembra vēstuli Nr. 01-09/91 ”Par sadzīves atkritumu apsaimniekošanas maksas noteikšanu” un ņemot vērā to, ka 2016.gada 15.decembrī pieņemtie „Grozījumi Dabas resursu nodokļa likumā” paredz dabas resursu nodokļu likmes par sadzīves atkritumu apglabāšanu paaugstināšanu no līdzšinējiem 12,00 *euro* par tonnu līdz 25,00 *euro* par tonnu sākot ar 2017.gada 1.janvāri,

**JELGAVAS PILSĒTAS DOME NOLEMJ:**

1. No 2017.gada 1.janvāra visām patērētāju grupām noteikt:
	1. Maksu par sadzīves atkritumu apsaimniekošanu - 18,80 *euro*/m3 (ar PVN);
	2. Maksu par sadzīves atkritumu apsaimniekošanu vienam iedzīvotājam mēnesī (sadzīves atkritumu normatīvais daudzums 1,5 m3 gadā) - 2,35 *euro* (ar PVN).
2. Ar 2017.gada 1.janvāri atzīt par spēku zaudējušu Jelgavas pilsētas domes 2016.gada 17.marta lēmumu Nr.3/4 „Sadzīves atkritumu apsaimniekošanas maksa Jelgavas pilsētā”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

Jelgavā 2016.gada 29.decembrī